‘วินวิน โมเดล’ ดูแลราคาสินค้าให้ประชาชนและผู้ประกอบ ไม่ให้รับภาระค่าครองชีพและต้นทุนมากเกินไป
นายวัฒนศักย์ เสือเอี่ยม อธิบดีกรมการค้าภายใน กล่าวว่า กระทรวงพาณิชย์ได้ตรึงราคาสินค้าที่กำลังทยอยปรับขึ้นและขอขอบคุณผู้ประกอบการที่ให้ความร่วมมือตรึงราคาอย่างเต็มที่ พร้อมทั้งช่วยเหลือประชาชนไม่ให้รับภาระค่าครองชีพมากจนเกินไป อย่างไรก็ตาม ผู้ประกอบการต้องสามารถดำเนินธุรกิจได้และราคาต้องสมเหตุสมผลต่อผู้บริโภค ตามนโยบาย ‘วิน-วิน โมเดล’ สำหรับกรณีมีผู้ร้องเรียนร้านค้าทั่วไปขึ้นราคาสินค้า ขอให้ประชาชนเข้าใจว่ามีความจำเป็น เนื่องจากผู้จำหน่ายบางรายไม่สามารถแบกรับต้นทุนและค่าขนส่งได้ ด้านราคาปุ๋ยเป็นหนึ่งในสินค้าควบคุม ต้องมีการนำเข้าปุ๋ยบางส่วนทำให้ราคาหน้าโรงงานมีการปรับขึ้นเล้กน้อย ขณะที่น้ำมันพืชเริ่มทยอยปรับลดลงและกรมการค้าภายในเริ่มเจรจากับโรงกลั่นเรียบร้อยแล้ว ซึ่งการปรับขึ้นราคาน้ำมันพืชส่วนใหญ่ขึ้นอยู่กับปัจจัยภายนอก